stanford-oval/wikipedia huggingface dataset:
คณะกรรมการป้องกันและปราบปรามการทุจริตแห่งชาติ
ประวัติ > ยุคคณะกรรมการป้องกันและปราบปรามการทุจริตและประพฤติมิชอบในวงราชการ

คณะกรรมการป้องกันและปราบปรามการทุจริตและประพฤติมิชอบในวงราชการ หรือชื่อย่อ ป.ป.ป. จัดตั้งขึ้นในสมัยรัฐบาลนายสัญญา ธรรมศักดิ์ เมื่อวันที่ 3 มีนาคม พ.ศ. 2518 โดยอาศัยอำนาจตามพระราชบัญญัติป้องกันและปราบปรามการทุจริตและประพฤติมิชอบในวงราชการ พ.ศ. 2518 เหตุผลในการจัดตั้ง ป.ป.ป. สืบเนื่องมาจากขบวนการนักศึกษาและประชาชนกดดันให้รัฐบาลยึดทรัพย์สินของผู้นำรัฐบาลที่ถูกโค่นล้มไปในเหตุการณ์ 14 ตุลาคม 2516 และเอาจริงเอาจังกับการปราบปรามทุจริตที่แพร่ระบาดมากในวงราชการ
โดยมีการแต่งตั้งกรรมการ ป.ป.ป. ชุดแรก ตามคำสั่งหัวหน้าคณะปฏิรูปการปกครองแผ่นดิน ที่ 45/2519 เรื่อง แต่งตั้งคณะกรรมการป้องกันและปราบปรามการทุจริตและประพฤติมิชอบในวงราชการ ประกอบด้วยประธานกรรมการ และกรรมการอีก 10 คน รวมเป็น 11 คน ได้แก่
เฉลิม สถิตย์ทอง ประธานกรรมการ
พันธ์ นัยวิทิต กรรมการ
สุธี อากาศฤกษ์ กรรมการ
พลอากาศเอก ประสงค์ คุณะดิลก กรรมการ
สุรียพันธ์ มณีวัต กรรมการ
พลเรือเอก กมล สีตกะลิน กรรมการ
อุทัย สินธุสาร กรรมการ
พลโท ประเสริฐ พูนเกษม กรรมการ
พลตำรวจโท อังกูร ทัตตานนท์ กรรมการ
เสนาะ อูนากูล กรรมการ
ถวิล วิสุทธิจินดา กรรมการ
ประวัติ > ยุคคณะกรรมการป้องกันและปราบปรามการทุจริตแห่งชาติ

มีการจัดตั้งคณะกรรมการป้องกันและปราบปรามการทุจริตแห่งชาติ (ป.ป.ช.) ในวันที่ 17 พฤศจิกายน พ.ศ. 2542
การสรรหา

การสรรหาและการเลือกกรรมการป้องกันและปราบปรามการทุจริตแห่งชาติ มาตรา 5/1 เมื่อมีกรณีที่ต้องสรรหาและคัดเลือกกรรมการ ให้ดำเนินการดังต่อไปนี้
ในการสรรหากรรมการ ให้คณะรัฐมนตรี คณะกรรมการ ป.ป.ช. และคณะกรรมการ ตรวจเงินแผ่นดินสรรหาและเสนอรายชื่อบุคคลผู้มีคุณสมบัติและไม่มีลักษณะต้องห้ามตามมาตรา ๖ และมาตรา ๗ (๔) องค์กรละห้าคน ภายในสามสิบวันนับแต่วันที่มีเหตุทำให้ต้องมีการสรรหาและคัดเลือกกรรมการ เพื่อเสนอต่อคณะกรรมการคัดเลือก สำหรับกรณีที่เป็นการสรรหาเพื่อแต่งตั้งกรรมการแทนตำแหน่งที่ว่าง ให้องค์กรดังกล่าวแต่ละองค์กรเสนอรายชื่อเท่าจำนวนกรรมการที่ว่างลง
ให้มีคณะกรรมการคัดเลือก ประกอบด้วย ประธานศาลฎีกา ประธานศาลปกครองสูงสุด ประธานศาลรัฐธรรมนูญ และประธานผู้ตรวจการแผ่นดิน เป็นกรรมการคัดเลือก โดยให้เลือกกันเอง เป็นประธานกรรมการคัดเลือกคนหนึ่ง ในกรณีที่ไม่มีผู้ดำรงตำแหน่งใดหรือมีแต่ไม่สามารถปฏิบัติหน้าที่ได้ ให้ผู้ทำการแทน ผู้ปฏิบัติหน้าที่แทน หรือผู้ปฏิบัติหน้าที่ในตำแหน่งนั้น ทำหน้าที่กรรมการคัดเลือกแทน
ให้คณะกรรมการคัดเลือกพิจารณาคัดเลือกบุคคลเป็นกรรมการจากรายชื่อบุคคลตาม (๑) ให้ได้จำนวนตามที่จะต้องแต่งตั้ง
ในกรณีที่คณะกรรมการคัดเลือกคัดเลือกบุคคลได้ไม่ครบจำนวนตาม (๓) ให้แจ้งให้องค์กรตาม (๑) แต่ละองค์กรเสนอรายชื่อบุคคลใหม่เป็นจำนวนเท่ากับจำนวนกรรมการที่ยังขาดอยู่ภายในสามสิบวัน นับแต่วันที่มีการคัดเลือกบุคคลได้ไม่ครบจำนวนดังกล่าว และให้คณะกรรมการคัดเลือกดำเนินการคัดเลือกเพิ่มเติมตาม (๓) เป็นกรรมการเพิ่มเติมจากที่มีการคัดเลือกบุคคลเป็นกรรมการไว้แล้ว
เมื่อได้มีการคัดเลือกบุคคลเป็นกรรมการครบจำนวนแล้ว ให้ผู้ได้รับคัดเลือกเป็นกรรมการประชุมเลือกกันเองเพื่อเป็นประธานกรรมการคนหนึ่ง และให้คณะกรรมการคัดเลือกแจ้งรายชื่อผู้ได้รับคัดเลือกเป็นประธานกรรมการและกรรมการ พร้อมเอกสารหลักฐานตามมาตรา ๗ วรรคสอง รวมทั้งความยินยอมของบุคคลดังกล่าวต่อนายกรัฐมนตรีเพื่อนำความกราบบังคมทูลเพื่อทรงแต่งตั้งต่อไป
หลักเกณฑ์และวิธีการคัดเลือกกรรมการตาม (๓) และ (๔) ให้เป็นไปตามที่คณะกรรมการคัดเลือกกำหนด
อำนาจหน้าที่คณะกรรมการ

คณะกรรมการป้องกันและปราบปรามการทุจริตแห่งชาติ มีอำนาจหน้าที่ดังต่อไปนี้
ไต่สวนข้อเท็จจริงและสรุปสำนวนพร้อมทั้งทำความเห็นเสนอต่อวุฒิสภา เกี่ยวกับการถอดถอนจากตำแหน่ง
ไต่สวนข้อเท็จจริงและสรุปสำนวนพร้อมทั้งทำความเห็นส่งไปยังอัยการสูงสุด เพื่อฟ้องคดีต่อศาลฎีกาแผนกคดีอาญาของผู้ดำรงตำแหน่งทางการเมือง เกี่ยวกับการดำเนินคดีอาญากับผู้ดำรงตำแหน่งทางการเมืองตามมาตรา 308 ของรัฐธรรมนูญ
ไต่สวนและวินิจฉัยว่าเจ้าหน้าที่ของรัฐร่ำรวยผิดปรกติ กระทำความผิดฐานทุจริตต่อหน้าที่ หรือกระทำความผิดต่อตำแหน่งหน้าที่ราชการหรือความผิดต่อตำแหน่งหน้าที่ในการยุติธรรม
การตรวจสอบทรัพย์สินและหนี้สิน ตามกฎหมายประกอบรัฐธรรมนูญ
กำหนดหลักเกณฑ์เกี่ยวกับการกำหนดตำแหน่งและชั้นหรือระดับของเจ้าหน้าที่ของรัฐที่จะต้องยื่นบัญชีแสดงรายการทรัพย์สินและหนี้สิน
กำหนดหลักเกณฑ์และวิธีการยื่นบัญชีแสดงรายการทรัพย์สินและหนี้สินของเจ้าหน้าที่ของรัฐ และการเปิดเผยบัญชีแสดงรายการทรัพย์สินและหนี้สินของผู้ดำรงตำแหน่งนายกรัฐมนตรีและรัฐมนตรี
รายงานผลการตรวจสอบและผลการปฏิบัติหน้าที่พร้อมข้อสังเกตต่อคณะรัฐมนตรี สภาผู้แทนราษฎร และวุฒิสภา ทุกปี และนำรายงานออกเผยแพร่# เสนอมาตรการ ความเห็น หรือข้อเสนอแนะต่อคณะรัฐมนตรี รัฐสภา ศาล หรือคณะกรรมการตรวจเงินแผ่นดิน เพื่อให้มีการปรับปรุงการปฏิบัติราชการ หรือวางแผนงานโครงการของส่วนราชการ รัฐวิสาหกิจ หรือหน่วยงานของรัฐ เพื่อป้องกันหรือปราบปรามการทุจริตต่อหน้าที่ การกระทำความผิดต่อตำแหน่งหน้าที่ราชการ หรือการกระทำความผิดต่อตำแหน่งหน้าที่ในการยุติธรรม
ดำเนินการส่งเรื่องให้หน่วยงานที่เกี่ยวข้องเพื่อขอให้ศาลมีคำสั่งหรือคำพิพากษาให้ยกเลิกหรือเพิกถอนสิทธิหรือเอกสารสิทธิที่เจ้าหน้าที่ของรัฐได้อนุมัติหรืออนุญาตให้สิทธิประโยชน์หรือออกเอกสารสิทธิแก่บุคคลใดไปโดยมิชอบด้วยกฎหมายหรือระเบียบของทางราชการอันเป็นเหตุให้เสียหายแก่ทางราชการ
ดำเนินการเพื่อป้องกันการทุจริตและเสริมสร้างทัศนคติและค่านิยมเกี่ยวกับความซื่อสัตย์สุจริต
ให้ความเห็นชอบในการแต่งตั้งเลขาธิการ
แต่งตั้งบุคคลหรือคณะบุคคลเพื่อปฏิบัติหน้าที่ตามที่ได้รับมอบหมาย
ดำเนินการอื่นตามที่พระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต หรือกฎหมายอื่นกำหนด
กรรมการป้องกันและปราบปรามการทุจริตแห่งชาติ มีวาระการดำรงตำแหน่ง 9 ปี นับแต่วันที่พระมหากษัตริย์ทรงแต่งตั้ง และดำรงตำแหน่งได้เพียงวาระเดียว
สำนักงาน ป.ป.ช.

ดูเพิ่ม: สำนักงานคณะกรรมการป้องกันและปราบปรามการทุจริตแห่งชาติ
รายนามคณะกรรมการ > ปี 2542-2546

ดำรงตำแหน่งตั้งแต่ 1 เมษายน พ.ศ. 2542 – 24 ตุลาคม พ.ศ. 2546
โอภาส อรุณินท์ ประธานกรรมการ
พันโท กมล ประจวบเหมาะ กรรมการ
เกริกเกียรติ พิพัฒน์เสรีธรรม กรรมการ
ณัฏฐ์ ศรีวิหค กรรมการ
ประสิทธิ์ ดำรงชัย กรรมการ
เภสัชกรหญิง คุณหญิงปรียา เกษมสันต์ ณ อยุธยา กรรมการ
ฤดี จิวาลักษณ์ กรรมการ
วิรัตน์ วัฒนศิริธรรม กรรมการ
พลโท สวัสดิ์ ออรุ่งโรจน์ กรรมการ
รายนามคณะกรรมการ > ปี 2547-2548

สิ้นสุดวาระก่อนกำหนด จากคำพิพากษาศาลฎีกาแผนกคดีอาญาของผู้ดำรงตำแหน่งทางการเมือง ให้จำคุกจำเลยคนละ 2 ปี แต่เนื่องจากเมื่อพิจารณาจากตำแหน่งหน้าที่ของจำเลยทั้ง 9 แล้ว โทษจำคุกศาลให้รอลงอาญาไว้ 2 ปี ฐานกระทำผิดทุจริตต่อหน้าที่ หรือกระทำผิดต่อตำแหน่งหน้าที่ราชการ กรณีขึ้นค่าตอบแทนให้ตนเอง
พลตำรวจเอก วุฑฒิชัย ศรีรัตนวุฑฒิ ประธานกรรมการ
ชิดชัย พานิชพัฒน์ กรรมการ
เชาว์ อรรถมานะ กรรมการ
ประดิษฐ์ ทรงฤกษ์ กรรมการ
พินิต อารยะศิริ กรรมการ
ยงยุทธ กปิลกาญจน์ กรรมการ
วิเชียร วิริยะประสิทธิ์ กรรมการ
พลตำรวจโท ดร.วิเชียรโชติ สุกโชติรัตน์ กรรมการ
วิสุทธิ์ โพธิแท่น กรรมการ
รายนามคณะกรรมการ > ปี 2549 - 2558

แต่งตั้งตามประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ 19 ลงวันที่ 22 กันยายน 2549
ปานเทพ กล้าณรงค์ราญ ประธานกรรมการ (22 กันยายน พ.ศ. 2549 – 9 ธันวาคม พ.ศ. 2558)
กล้านรงค์ จันทิก กรรมการ (22 กันยายน พ.ศ. 2549 – 17 กันยายน พ.ศ. 2556)
ณรงค์ รัฐอมฤต  กรรมการ (แต่งตั้งเพิ่มเติม 29 พฤศจิกายน พ.ศ. 2556- 28 พฤศจิกายน พ.ศ. 2565)
ใจเด็ด พรไชยา กรรมการ (22 กันยายน พ.ศ. 2549 – 13 มีนาคม พ.ศ. 2557)
สุภา ปิยะจิตติ  กรรมการ (แต่งตั้งเพิ่มเติม 18 กันยายน พ.ศ. 2557)
ประสาท พงษ์ศิวาภัย กรรมการ (22 กันยายน พ.ศ. 2549 – 29 ธันวาคม พ.ศ. 2558)
เภสัชกร ศาสตราจารย์ (พิเศษ) ดร.ภักดี โพธิศิริ กรรมการ (22 กันยายน พ.ศ. 2549 – 29 ธันวาคม พ.ศ. 2558)
ศาสตราจารย์เมธี ครองแก้ว กรรมการ (พ้นจากตำแหน่งเนื่องจากอายุครบ 70 ปี เมื่อ 9 สิงหาคม พ.ศ. 2555)
พลตำรวจเอก สถาพร หลาวทอง กรรมการ (แต่งตั้งเพิ่มเติม 7 พฤศจิกายน พ.ศ. 2555-5 พฤศจิกายน พ.ศ. 2564)
ศาสตราจารย์พิเศษวิชา มหาคุณ กรรมการ (22 กันยายน พ.ศ. 2549 –  29 ธันวาคม พ.ศ. 2558)
วิชัย วิวิตเสวี กรรมการ (22 กันยายน พ.ศ. 2549 - 29 ธันวาคม พ.ศ. 2558) 
ไม่มีแต่งตั้งแทน
สมลักษณ์ จัดกระบวนพล กรรมการ (พ้นจากตำแหน่งเนื่องจากอายุครบ 70 ปี เมื่อ 12 พฤษภาคม พ.ศ. 2553)
ปรีชา เลิศกมลมาศ กรรมการ (แต่งตั้งเพิ่มเติม 29 กันยายน พ.ศ. 2553-15 กันยายน พ.ศ. 2562)
รายนามคณะกรรมการ > ปี 2558 - 2566

30 ธันวาคม พ.ศ. 2558 มีพระบรมราชโองการ ประกาศแต่งตั้งประธานกรรมการและกรรมการป้องกันและปราบปรามการทุจริตแห่งชาติ จำนวน 5 คนรายชื่อต่อไปนี้ออกจากตำแหน่งตามวาระแล้ว 2 ราย
พลเอก บุณยวัจน์ เครือหงส์ กรรมการ (30 ธันวาคม พ.ศ. 2558 - 15 มีนาคม พ.ศ. 2566)
สุรศักดิ์ คีรีวิเชียร กรรมการ (30 ธันวาคม พ.ศ. 2558) - 3 พฤศจิกายน พ.ศ. 2562)
และมีกรรมการที่ดำรงตำแหน่งต่อเนื่องจากประกาศ คปค. ฉบับที่ 19 ได้แก่
สุภา ปิยะจิตติ  กรรมการ (9 กันยายน พ.ศ. 2557 - 8 กันยายน พ.ศ. 2566)
พลตำรวจเอก สถาพร หลาวทอง กรรมการ ( 7 พฤศจิกายน พ.ศ. 2555 - 5 พฤศจิกายน พ.ศ. 2564)
ปรีชา เลิศกมลมาศ กรรมการ (29 กันยายน พ.ศ. 2553 - 15 กันยายน พ.ศ. 2562)
ณรงค์ รัฐอมฤต กรรมการ (29 พฤศจิกายน พ.ศ. 2556 - 28 พฤศจิกายน พ.ศ. 2565)
รายนามคณะกรรมการ > ปี 2568 - ปัจจุบัน

30 ธันวาคม พ.ศ. 2558 มีพระบรมราชโองการ ประกาศแต่งตั้งประธานกรรมการและกรรมการป้องกันและปราบปรามการทุจริตแห่งชาติ จำนวน 5 คน
10 กรกฎาคม พ.ศ. 2563 มีพระบรมราชโองการ ประกาศแต่งตั้งกรรมการป้องกันและปราบปรามการทุจริตแห่งชาติ จำนวน 2 คน
สุชาติ ตระกูลเกษมสุข ประธานคณะกรรมการป้องกันและปราบปรามการทุจริตแห่งชาติ (11 กุมภาพันธ์ พ.ศ. 2568  - ปัจจุบัน )
วิทยา อาคมพิทักษ์ กรรมการ ( 10 กันยายน พ.ศ. 2567 - ปัจจุบัน )
สุวณา สุวรรณจูฑะ กรรมการ ( 30 ธันวาคม พ.ศ. 2558 - ปัจจุบัน )
เอกวิทย์ วัชชวัลคุ กรรมการ ( 3 มกราคม พ.ศ. 2567 - ปัจจุบัน )
นายกองเอก แมนรัตน์ รัตนสุคนธ์ เป็น กรรมการ ( 22 มีนาคม พ.ศ. 2567 - ปัจจุบัน )
ศาสตราจารย์พิเศษ ภัทรศักดิ์ วรรณแสง เป็น กรรมการ ( 6 มิถุนายน พ.ศ. 2567 - ปัจจุบัน )
ประภาศ คงเอียด ( 30 มกราคม พ.ศ. 2568 - ปัจจุบัน )
ข้อวิจารณ์

วันที่ 6 พฤศจิกายน 2561 คณะกรรมการ ปปช. ได้ออกคำสั่งให้สภามหาวิทยาลัยทุกคนทุกมหาวิทยาลัย ต้องยื่นบัญชีทรัพย์สิน - หนี้สิน ทำให้ส่งผลกระทบต่อสมเด็จพระสังฆราช ในตำแหน่งนายกสภามหาวิทยาลัยมหามกุฏราชวิทยาลัย และพระเถระชั้นผู้ใหญ่ และทำให้กรรมการสภามหาวิทยาลัยในประเทศหลายแห่งไม่พอใจในคำสั่ง
7 สิงหาคม พ.ศ. 2566 วุฒิสภาไทย ชุดที่ 12 ลงมติเห็นชอบกรรมการป้องกันและปราบปรามทุจริตแห่งชาติหนึ่งรายได้แก่
ดร. พศวัจณ์ กนกนาก แต่ยังไม่ได้รับการโปรดเกล้าโปรดกระหม่อมแต่งตั้งจนปัจจุบัน
แหล่งข้อมูลอื่น

สำนักงานคณะกรรมการป้องกันและปราบปรามการทุจริตแห่งชาติ เก็บถาวร 2012-02-19 ที่ เวย์แบ็กแมชชีน
ภาพถ่ายทางอากาศของ คณะกรรมการป้องกันและปราบปรามการทุจริตแห่งชาติ
ประเทศไทยใน พ.ศ. 2406

เหตุการณ์ที่เกิดขึ้นใน พ.ศ. 2406 (ค.ศ. 1863) ในประเทศไทย เป็นปีที่ 82 แห่งกรุงรัตนโกสินทร์ แห่งราชวงศ์จักรี และเป็นปีที่ 13 ในรัชสมัยพระบาทสมเด็จพระจอมเกล้าเจ้าอยู่หัว และนับเป็นปี จ.ศ. 1224 (1 มกราคม - 19 มีนาคม) และ 1225 (20 มีนาคม - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระจอมเกล้าเจ้าอยู่หัว
พระเจ้าแผ่นดินที่สอง: พระบาทสมเด็จพระปิ่นเกล้าเจ้าอยู่หัว
สมุหนายก :
เจ้าพระยานิกรบดินทร์ (จนถึง 20 กันยายน)
เจ้าพระยาภูธราภัย (ตั้งแต่ ?)
สมุหพระกลาโหม: เจ้าพระยาศรีสุริยวงศ์
เหตุการณ์

เริ่มต้นสร้าง ถนนบำรุงเมือง และถนนเฟื่องนคร ในกรุงเทพมหานคร เป็นถนนรุ่นแรกที่ใช้เทคนิคการสร้างตามแบบตะวันตก
ผู้เกิด > มกราคม

11 มกราคม – พระเจ้าบรมวงศ์เธอ พระองค์เจ้าแขไขดวง พระบรมวงศ์ (สิ้นพระชนม์ พ.ศ. 2472)
16 มกราคม – เจ้าจอมมารดาโหมด พระสนมในรัชกาลที่ 5 (อนิจกรรม พ.ศ. 2475)
ผู้เกิด > เมษายน

1 เมษายน – พระเจ้าบรมวงศ์เธอ กรมขุนพิทยลาภพฤฒิธาดา อดีตสภานายกรัฐมนตรีสภา (สิ้นพระชนม์ พ.ศ. 2456)
7 เมษายน – รอเบิร์ต มอรันต์ นักการศึกษา (ถึงแก่กรรม พ.ศ. 2463)
28 เมษายน – สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ อดีตผู้สำเร็จราชการแทนพระองค์ (สิ้นพระชนม์ พ.ศ. 2490)
ผู้เกิด > พฤษภาคม

27 พฤษภาคม – พระเจ้าบรมวงศ์เธอ กรมขุนมรุพงษ์ศิริพัฒน์ ข้าหลวงเทศาภิบาลมณฑลกรุงเก่า คนที่ 1 (สิ้นพระชนม์ พ.ศ. 2466)
ผู้เกิด > มิถุนายน

8 มิถุนายน – พระเจ้าบรมวงศ์เธอ พระองค์เจ้ากาญจนากร พระบรมวงศ์ (สิ้นพระชนม์ พ.ศ. 2475)
ผู้เกิด > กรกฎาคม

20 กรกฎาคม – พระวิมลเมธาจารย์ (เจ้ง จนฺทสโร) อดีตเจ้าคณะจังหวัดตราด (มรณภาพ พ.ศ. 2499)
ผู้เกิด > กันยายน

9 กันยายน
ลูอิส ไวเลอร์ เจ้ากรมรถไฟ คนที่ 3 (ถึงแก่กรรม พ.ศ. 2461)
พระยาราชสีหยศ (หม่อมราชวงศ์เพิก ดารากร) ขุนนาง (อนิจกรรม พ.ศ. 2475)
ผู้เกิด > ตุลาคม

15 ตุลาคม – พระเจ้าบรมวงศ์เธอ พระองค์เจ้าบุษบันบัวผัน พระบรมวงศ์ (สิ้นพระชนม์ พ.ศ. 2482)
ผู้เกิด > พฤศจิกายน

12 พฤศจิกายน – หม่อมราชวงศ์สุวพันธุ์ สนิทวงศ์ ราชนิกุล (อนิจกรรม พ.ศ. 2470)
16 พฤศจิกายน – พระยาราชสงคราม (กร หงสกุล) อดีตองคมนตรี (อนิจกรรม พ.ศ. 2457)
ผู้เกิด > ธันวาคม

2 ธันวาคม – เจ้าพระยาสุรบดินทรสุรินทรฦๅชัย (พร จารุจินดา) อดีตอุปราชภาคพายัพ (อสัญกรรม พ.ศ. 2498)
ผู้เกิด > ไม่ทราบวัน

เจ้าพระยาสุรสีห์วิสิษฐศักดิ์ (เชย กัลยาณมิตร) เสนาบดีกระทรวงมหาดไทย คนที่ 2 (อสัญกรรม พ.ศ. 2485)
ผู้เสียชีวิต > เมษายน

16 เมษายน – พระเจ้าบรมวงศ์เธอ กรมพระพิทักษเทเวศร์ ผู้กำกับกรมคชบาล (ประสูติ พ.ศ. 2341)
ผู้เสียชีวิต > พฤษภาคม

14 พฤษภาคม – สมเด็จพระเจ้าบรมวงศ์เธอ เจ้าฟ้าจันทรมณฑล โสภณภควดี กรมหลวงวิสุทธิกระษัตริย์ พระบรมวงศ์ (ประสูติ พ.ศ. 2398)
22 พฤษภาคม – พระเจ้าบรมวงศ์เธอ พระองค์เจ้าใย พระบรมวงศ์ (ประสูติ พ.ศ. 2338)
ผู้เสียชีวิต > กรกฎาคม

10 กรกฎาคม – พระเจ้าราชวรวงศ์เธอ พระองค์เจ้าดุษฎี พระบรมวงศ์ (ประสูติ พ.ศ. 2335)
ผู้เสียชีวิต > สิงหาคม

5 สิงหาคม – พระวงศ์เธอ กรมหมื่นเทวานุรักษ์ พระอนุวงศ์ (ประสูติ พ.ศ. 2337)
ผู้เสียชีวิต > กันยายน

20 กันยายน – เจ้าพระยานิกรบดินทร์ (โต กัลยาณมิตร) สมุหนายก คนที่ 5 แห่งกรุงรัตนโกสินทร์ (เกิด พ.ศ. 2327)
สาวมาด เมกะแดนซ์

| สาวมาด เมกะแดนซ์ |
| --- | --- |

ข้อมูลพื้นฐาน
ชื่อเกิด: สุรดา ชมวงค์
ฉายา: สาวมาด เมกะแดนซ์ ดาวมหาลัย
เกิด: 28 มิถุนายน 2520  (47 ปี 237 วัน)
ที่เกิด: หนองบัวลำภู ประเทศไทย 
แนวเพลง: ลูกทุ่ง หมอลำ
อาชีพ: นักร้อง
ช่วงปี: พ.ศ. 2547-2555
ค่ายเพลง: ท็อปไลน์ ไดมอนด์
คู่สมรส: สุขสันต์ ชูเวียง
สาวมาด เมกะแดนซ์ (ชื่อที่ใช้ในวงการในอดีต: สาวมาด โตเมกะแด๊นซ์) หรือชื่อจริง สุรดา ชมวงค์ (ชื่อเล่น: มาด) เกิดวันที่ 28 มิถุนายน พ.ศ. 2520 ที่อำเภอหนองบัวลำภู จังหวัดอุดรธานี เป็นนักร้องลูกทุ่งชื่อดังค่ายท็อปไลน์ ไดมอนด์ เธอมีผลงานเพลงโด่งดังไม่ว่าจะเป็นเพลงศรีทนได้, สาวลาดพร้าว และโด่งดังกับเพลงดาวมหาลัย ในปี 2551
ผลงานเพลงดัง

เดอะสตาร์ของแม่
สาวลาดพร้าว
รักคนแก่	
ดาวมหาลัย
ชมรมสาวผัวเผลอ
ผลงานเพลงดัง > อัลบั้มเพลง > อัลบั้ม ชุดที่ 1 คุณอีปึก พ.ศ. 2547

เจนจิรา
เฒ่าย้อนลูกผัว
ขวัญใจขาโจ๋
คุณอีปึก
น้ำตาสาวขอนแก่น
ผู้หญิงขี้ดื้อ
ลูกโป่งสวรรค์
สาวแดนเซอร์
อีหล่าขาแดนซ์
ผลงานเพลงดัง > อัลบั้มเพลง > อัลบั้ม ชุดที่ 2 ศรีทนได้ พ.ศ. 2548

ของฝากแม่ใหญ่สอน
คนมันใจ
คุณนายน้อยหน่า
นักเรียนขี้คร้าน
ผู้สาวตาบอด
รักแท้เทื่อเดียว
ลีลาวดี
ศรีทนได้
สาวดีดไห
หัวใจจอบหลอย
ผลงานเพลงดัง > อัลบั้มเพลง > อัลบั้ม ชุดที่ 3 สาวลาดพร้าว พ.ศ. 2550

สาวลาดพร้าว
รักคนแก่
สมัครรักสมัครใจ
ฮักน้องนานๆ
เฒ่าบ่อยู่ส่วนเฒ่า
เอาตัวบ่รอด
น้ำตาหน้าไมค์
แป้งน้องป๋องน้อย
ราชินีชุมชน
หลานสาวแม่ย่า
ผลงานเพลงดัง > อัลบั้มเพลง > อัลบั้ม ชุดที่ 4 ดาวมหาลัย พ.ศ. 2551

ดาวมหาลัย
เรื่องกล้วย ๆ
คิดได้ไง
ผู้นำความม่วน
อย่าขอสตริง
ปากร้ายแต่ใจรัก
กุ้งเต้น
ไม่รับสายใจร้ายจัง
อย่าถามได้บ่
เอาคืน
ผลงานเพลงดัง > อัลบั้มเพลง > อัลบั้ม ชุดที่ 5 เดอะสตาร์ของแม่ พ.ศ. 2553

เดอะสตาร์ของแม่
คนกันเอง
คนหน้าตาดี
ชมรมสาวผัวเผลอ
ด่วนพิศวาส
ดาวอินเตอร์
ตี๋น้องหม่องได๋
ทำไมไปรักแฟนเขา
น.ส.สุรดา
สาวน้อยในร้านเหล้า
ผลงานเพลงดัง > อัลบั้มเพลง > อัลบั้ม ชุดที่ 6 เลดี้ปลาร้า พ.ศ. 2554

เลดี้ปลาร้า
แฟนเก็บเจ็บจนตาย
แม่ผัวมหาภัย
กิ๊ก กิ๊ก
บักเสินขึ้น
เพื่อแม่สู้แค่ตาย
ฝรั่งไล่ควาย
พบกันใหม่เมื่อใจต้องการ
มันต้องซิ่ง
ฮัลโหลเจ๊าะ ๆ
ผลงานเพลงดัง > อัลบั้มเพลง > อัลบั้ม ชุดที่ 7 ไฮโซเซราะกราว พ.ศ. 2555

อย่าคิดนะ
ไฮโซเซราะกราว
ความว่างเปล่า
ด่าผัว
น้ำตาอัปสรา
พ่อปลาไหล แม่ใบข่อย
สาวเก็บเห็ด
หลงผิดแค่ใจ
ห้องเช่าที่เขาลืม
ออนซอนเจ้าสาวอ้าย
ผลงานเพลงดัง > รางวัลและเกียรติยศ

รางวัล เพลงยอดนิยมหญิงพระพิฆเนศทองพระราชทาน ครั้งที่ 7
รางวัล สยามดารา สตาร์ส ปาร์ตี้ 2009 สาขา เพลงลูกทุ่งยอดนิยม (เข้าชิง)
แหล่งข้อมูลอื่น

ข้อมูลจาก ท็อปไลน์ดิจิตอล
มุขนายก

พระคุณเจ้ายาโกเบ แจง เกิดสว่าง มุขนายกเกียรตินามแห่ง Barcusus และประมุขมิสซังจันทบุรี เป็นคนไทยคนแรกที่ได้รับแต่งตั้งเป็นมุขนายก
บิชอป (อังกฤษ: Bishop) หรือ มุขนายก เป็นตำแหน่งการปกครองในคริสตจักรที่มีการจัดระเบียบองค์การแบบอิปิสโคปัล เช่น โรมันคาทอลิก อีสเทิร์นออร์ทอดอกซ์ ออเรียนทัลออร์ทอดอกซ์ หรือแม้แต่ในนิกายโปรเตสแตนต์บางคณะ เช่น แองกลิคัน ลูเทอแรน เมทอดิสต์
ประวัติ

ในศาสนาคริสต์ยุคแรก คริสต์ศาสนิกชนในแต่ละเมืองจะรวมกลุ่มกันเป็นประชาคม เรียกว่าคริสตจักร แต่ละคริสตจักรมีผู้ปกครองดูแลคนหนึ่งหรือเป็นคณะผู้ปกครอง จนถึงคริสต์ศตวรรษที่ 2 ผู้ปกครองดูแลคริสตจักรเริ่มมีบทบาทหน้าที่ชัดเจนขึ้น กล่าวคือ เป็นประธานในการโปรดศีลศักดิ์สิทธิ์ แก้ไขความขัดแย้ง และดูแลการเงินภายในคริสตจักร ในคริสต์ศตวรรษที่ 4 ฝ่ายอาณาจักรได้รับรองสถานะของคริสต์ศาสนา ทำให้มุขนายกเริ่มมีบทบาทในทางโลกด้วย เมื่อคริสตชนมีมากขึ้น ทำให้มีมุขนายกใหม่แต่งตั้งขึ้นเพื่อปกครองแต่ละเขต ซึ่งต่อมาเรียกว่า "มุขมณฑล" มุขนายกประจำมุขมณฑลแต่งตั้งบาทหลวงให้ปกครองดูแลโบสถ์คริสต์แต่ละแห่ง โดยมีพันธบริกรเป็นผู้ช่วย
นิกายคาทอลิก

คริสต์ศาสนิกชนโรมันคาทอลิกในประเทศไทยเรียกมุขนายกว่าพระสังฆราชกันมาตั้งแต่สมัยอยุธยา โดยเลียนแบบการเรียกประมุขสงฆ์ของชาวไทยซึ่งใช้มาก่อนตั้งแต่สมัยสุโขทัย ชาวคาทอลิกเชื่อว่ามุขนายกเป็นตำแหน่งที่สืบมาจากอัครทูตผู้ติดตามพระเยซูอย่างใกล้ชิดในสมัยที่พระองค์ยังคงดำรงพระชนม์ในโลกเมื่อ 2,000 ปีมาแล้ว มุขนายกทำหน้าที่เป็นประมุขคริสตจักรโรมันคาทอลิก เป็นหัวหน้าปกครองคณะบาทหลวง คณะนักบวชคาทอลิกชาย-หญิง และคริสต์ศาสนิกชนชาวคาทอลิกภายในเขตปกครองของตน ซึ่งเรียกว่ามุขมณฑล โดยมุขมณฑลในประเทศไทยเรียกว่าเขตมิสซัง และแบ่งออกเป็น 11 เขตมิสซัง
ผู้จะรับศีลอนุกรมเป็นมุขนายกจะต้องบวชเป็นบาทหลวงมาก่อน และต่อมาได้รับการแต่งตั้งจากพระสันตะปาปาโดยมีพิธีการอภิเษกเป็นมุขนายกซึ่งถือเป็นศีลอนุกรมขั้นสูงสุด
นิกายคาทอลิก > ประเภทของมุขนายก

ตามประมวลกฎหมายพระศาสนจักรได้แบ่งมุขนายกออกเป็น 2 ประเภท ดังนี้
มุขนายกประจำมุขมณฑล (diocesan bishop) คือบิชอปโดยทั่วไป เป็นมุขนายกที่พระสันตะปาปาแต่งตั้งให้เป็นประมุขปกครองมุขมณฑลแห่งใดแห่งหนึ่ง มุขนายกประเภทนี้แบ่งออกเป็น
มุขนายกมหานคร (metropolitan bishop) คือมุขนายกประจำมุขมณฑลที่ได้รับแต่งตั้งให้ปกครองภาคคริสตจักรด้วย ซึ่งเป็นหน่วยการปกครองที่รวมหลายมุขมณฑลไว้ด้วยกัน โดยมุขมณฑลหลักจะเรียกว่าอัครมุขมณฑล (archdiocese) มุขนายกมหานครจึงเป็นอัครมุขนายกด้วยเพราะเป็นประมุขอัครมุขมณฑล
มุขนายกปริมุขมณฑลหรือปริมุขนายก (suffragan bishop) หรือซัฟฟรากันบิชอป คือมุขนายกที่ปกครองมุขมณฑลที่เป็นบริวารของอัครมุขมณฑล
มุขนายกเกียรตินาม (Titular bishop) หรือทิทิวลาร์บิชอป คือมุขนายกที่ไม่มีมุขมณฑลในปกครอง แต่ได้รับแต่งตั้งเป็นมุขนายกเพื่อเป็นเกียรติในการทำงานให้คริสตจักร มุขนายกประเภทนี้ได้แก่
มุขนายกผู้ช่วย (auxiliary bishop) หรืออ๊อกซิเลียรีบิชอป คือมุขนายกที่พระสันตะปาปาแต่งตั้งให้เป็นผู้ช่วยของมุขนายกประจำมุขมณฑล เพื่อช่วยปกครองมุขมณฑลหนึ่ง ๆ และจะได้รับแต่งตั้งจากมุขนายกประจำมุขมณฑลนั้นให้เป็นอุปมุขนายก (vicar general) หรืออย่างน้อยก็เป็นผู้ช่วยมุขนายก (episcopal vicar) ในมุขมณฑลที่ตนประจำอยู่
มุขนายกรอง (coadjutor bishop) หรือโคแอดจูเตอร์บิชอป คือมุขนายกผู้ช่วยที่มีอำนาจหน้าที่ตามกฎหมายเกือบเท่ามุขนายกประจำมุขมณฑล และยังมีสิทธิ์สืบตำแหน่งเป็นมุขนายกประจำมุขมณฑลองค์ต่อไป
มุขนายกกิตติคุณ (bishop emeritus) หรือบิชอปอิเมริทัส คือมุขนายกประจำมุขมณฑลที่ได้รับอนุมัติให้ลาออกจากตำแหน่งแล้ว (คือเกษียณตนเอง)
นอกจากนี้เหล่าประมุขมิสซังและเอกอัครสมณทูตก็ได้รับตำแหน่งเป็นมุขนายกเกียรตินามด้วย เพื่อให้มีเกียรติเสมือนมุขนายกประจำมุขมณฑล ตัวอย่างเช่น มุขนายก ฌ็อง-บาติสต์ ปาลกัว ประมุขมิสซังสยามได้เป็นมุขนายกเกียรตินามแห่งมาลลอส
นิกายคาทอลิก > ในประเทศไทย

เมื่อพระสันตะปาปาประกาศตั้งมิสซังสยามในปี พ.ศ. 2212 แล้ว ก็ได้ส่งมุขนายกเกียรตินามซึ่งล้วนแต่เป็นมิชชันนารีชาวฝรั่งเศสมาเป็นประมุขศาสนจักรโรมันคาทอลิกในประเทศไทย จนกระทั่ง วันที่ 11 พฤษภาคม พ.ศ. 2487 สมเด็จพระสันตะปาปาปิอุสที่ 12 จึงประกาศแต่งตั้งมุขนายกเกียรตินามคนไทย คือ พระคุณเจ้ายาโกเบ แจง เกิดสว่าง ประมุขมิสซังจันทบุรี เป็นมุขนายกเกียรตินามแห่ง Barcusus นับเป็นคนไทยคนแรกที่ได้ดำรงตำแหน่งมุขนายก
ในปัจจุบันประเทศไทยมีมุขนายกมิสซังโรมันคาทอลิกที่ปฏิบัติหน้าที่อยู่ (ที่ยังไม่เกษียณ) 9 ท่าน ได้แก่
เขตมิสซังกรุงเทพฯ -  พระคุณเจ้าฟรังซิสเซเวียร์ วีระ อาภรณ์รัตน์
เขตมิสซังเชียงใหม่ - ว่าง
เขตมิสซังนครสวรรค์ - พระคุณเจ้าเปาโล ธวัช สิงห์สา
เขตมิสซังราชบุรี - พระคุณเจ้าซิลวีโอ สิริพงษ์ จรัสศรี
เขตมิสซังจันทบุรี - พระคุณเจ้าฟิลิป อดิศักดิ์ พรงาม
เขตมิสซังสุราษฎร์ธานี - พระคุณเจ้าเปาโล ไตรรงค์ มุลตรี
เขตมิสซังเชียงราย - พระคุณเจ้ายอเซฟ วุฒิเลิศ แห่ล้อม
7 เขตมิสซังนี้อยู่สังกัดภาคคริสตจักรเดียวกัน โดยมีอัครมุขนายกมิสซังโรมันคาทอลิกกรุงเทพฯเป็นมุขนายกมหานคร
เขตมิสซังท่าแร่-หนองแสง - พระคุณเจ้าอันตน วีระเดช ใจเสรี
เขตมิสซังอุบลราชธานี - พระคุณเจ้าสเตเฟน บุญเลิศ พรหมเสนา
เขตมิสซังอุดรธานี - พระคุณเจ้ายอแซฟ ลือชัย ธาตุวิสัย
เขตมิสซังนครราชสีมา - พระคุณเจ้ายอแซฟ ชูศักดิ์ สิริสุทธิ์
4 เขตมิสซังนี้อยู่ในสังกัดภาคคริสตจักรเดียวกัน โดยมีอัครมุขนายกมิสซังโรมันคาทอลิกท่าแร่-หนองแสงเป็นมุขนายกมหานคร
และมีมุขนายกกิตติคุณ 7 ท่าน ได้แก่
เขตมิสซังกรุงเทพฯ - พระคาร์ดินัลไมเกิ้ล มีชัย กิจบุญชู
เขตมิสซังกรุงเทพฯ - พระคาร์ดินัล ฟรังซิสเซเวียร์ เกรียงศักดิ์ โกวิทวาณิช
เขตมิสซังจันทบุรี - พระคุณเจ้าลอเรนซ์ เทียนชัย สมานจิต
เขตมิสซังท่าแร่-หนองแสง - พระคุณเจ้าหลุยส์ จำเนียร สันติสุขนิรันดร์
เขตมิสซังนครสวรรค์ - พระคุณเจ้ายอแซฟ พิบูลย์ วิสิฐนนทชัย
เขตมิสซังสุราษฎร์ธานี - พระคุณเจ้าโยเซฟ ประธาน ศรีดารุณศีล
เขตมิสซังอุบลราชธานี - พระคุณเจ้าฟิลิป บรรจง ไชยรา
นิกายออร์ทอดอกซ์

ในคริสตจักรออร์ทอดอกซ์ ลำดับมุขนายกจะอยู่ 3 ลำดับขั้น โดยไม่นับอัครบิดร ซึ่งถือเป็นตำแหน่งสูงสุดของคริสตจักร โดยผู้ที่จะได้รับเลือกให้เป็นมุขนายกนั้นจำเป็นบาทหลวงที่ถือโสดเท่านั้น ในคริสตจักรออร์ทอดอกซ์จะมีมุขนายกอยู่ 3 ขั้น โดยบางครั้งมุขนายกในคริสตจักรออร์ทอดอกซ์ก็จะไม่มีเขตมุขมณฑลปกครอง โดยถือว่าทำงานให้กับคริสตจักรเพียงอย่างเดียว
นิกายโปรเตสแตนต์

คริสต์ศาสนิกชนโปรเตสแตนต์ในประเทศไทยเรียก bishop โดยทับศัพท์ว่าบิชอป ในนิกายลูเทอแรนและแองกลิคันถือว่าบิชอปเท่านั้นที่มีอำนาจในการสถาปนาบิชอป ปุโรหิต และดีกัน
ในนิกายลูเทอแรน บิชอปมาจากการเลือกตั้งโดยสมัชชาซีนอดซึ่งสมาชิกมีทั้งฆราวาสและนักบวช บิชอปแต่ละท่านมีวาระดำรงตำแหน่ง 6 ปี และดำรงตำแหน่งต่อไปได้ตามแต่ข้อกำหนดในธรรมนูญของคริสตจักรนั้น ๆ
นิกายแองกลิคัน บิชอปมีลักษณะคล้ายกับมุขนายกโรมันคาทอลิกคือทำหน้าที่เป็นประมุขของมุขมณฑล ต่างกันเฉพาะนิกายแองกลิคันอนุญาตให้บิชอปสมรสได้ นอกจากนี้บางภาคคริสตจักรยังอนุญาตให้สถาปนาสตรีเป็นบิชอปได้ สตรีคนแรกที่ได้สถาปนาบิชอปคือศาสนาจารย์บาร์บารา ฮาร์ริส บิชอปซัฟฟรากันประจำมุขมณฑลอีปิสโคปัลแมสซาชูเซตส์ ได้รับสถาปนาเมื่อวันที่ 11 กุมภาพันธ์ ค.ศ. 1989
วิวัฒนาการของตา

วิวัฒนาการของตา (อังกฤษ: evolution of the eye) เป็นประเด็นการศึกษาที่ดึงดูดความสนใจ เพราะเป็นตัวอย่างพิเศษที่แสดงวิวัฒนาการเบนเข้าของอวัยวะที่สัตว์กลุ่มต่าง ๆ มากมายมี
คือตาที่ซับซ้อนและทำให้สามารถมองเห็นได้วิวัฒนาการเกิดขึ้นอย่างเป็นอิสระกว่า 50-100 ครั้ง
ตาที่ซับซ้อนดูเหมือนจะวิวัฒนาการขึ้นภายในไม่กี่ล้านปีในช่วง Cambrian explosion (เหตุการณ์ระเบิดสิ่งมีชีวิตยุคแคมเบรียน) ที่สิ่งมีชีวิตได้เกิดวิวัฒนาการอย่างรวดเร็ว 
หลักฐานว่าตาได้วิวัฒนาการขึ้นก่อนยุคแคมเบรียนยังไม่มี แต่มีอย่างหลากหลายในชั้นหิน/สิ่งทับถม Burgess shale (ในเทือกเขาร็อกกีของประเทศแคนาดา) ในกลางยุคแคมเบรียน และในหมวดหิน Emu Bay Shale ในออสเตรเลียซึ่งเก่าแก่กว่าเล็กน้อย
ตาได้ปรับตัวอย่างหลายหลากตามความจำเป็นของสัตว์
ความต่างกันรวมทั้งความชัด (visual acuity) พิสัยความยาวคลื่นแสงที่สามารถเห็น ความไวในแสงสลัว ๆ สมรรถภาพในการตรวจจับการเคลื่อนไหวหรือการแยกแยะวัตถุ และการเห็นเป็นสี